cyanic-selkie/wikianc huggingface dataset:
משפחת צנעני
תקציר עלילה
הסרט הוא קומדיה של שקרים וסודות. חנות הנעליים של ציון צנעני התימני סמוכה לחנות הנעליים של ישראל בן נעים הפרסי. בנוסף שניהם שכנים. לציון שתי בנות, ובן נשוי שגם הביא לו נכד. למורת רוחו של ציון, בתו, שמשונה, החלה לצאת עם הרצל, בנו של ישראל. ציון קונה לאשתו, ציונה, טבעת יהלום יקרה לכבוד יום הולדתה, אך מהסס מהו הזמן המתאים להעניק לה את המתנה. משום כך ציונה ממורמרת ויוצאת מהבית, וציון חושד שהיא בוגדת בו עם ישראל. גם אשתו של ישראל חושדת שבעלה בוגד בה, וזאת לאחר שבשעות הלילה ירד אל השכנה מרגלית איתה הוא בוגד באשתו, שם הוא מוצא גם את חנניה, בנו של ציון ששכב אף הוא עם דודתו מרגלית, אחותה של ציונה. כאשר הטבעת נעלמת, ציון מאשים את ישראל בגנבתה. עד מהרה מתברר שהנכד שמשון בלע אותה.
מארי פרדריקסון
המשך קריירת הסולו
שנת 1996 הייתה שנה מלאת פעילות עבור פרדריקסון: הקלטת אלבום הבלדות הספרדיות של רוקסט, אלבום הסולו החדש של פרדריקסון עצמה - "I en tid som vår" ("בִזמן כמו שלנו") והולדתו של בנה אוסקר. באותה שנה, פרידה, סולנית להקת אבבא, הוציאה אלבום סולו משלה שהכיל דואט עם פרדריקסון - “Alla Mina Bästa År" ("שנותיי הטובות ביותר").
אברהם טל (בלשן)
ביוגרפיה
טל נמנה עם מערכת ההוצאה לאור של המהדורה המדעית החמישית של התנ“ך, Biblia Hebraica Quinta, היוצאת לאור בשטוטגרט שבגרמניה, ועורך במסגרתה את ספר בראשית.
ג'ורג' כלב בינגהאם
ביוגרפיה
נולד בחווה במחוז אוגוסטה, וירג'יניה, ג'ורג' כלב בינגהאם היה השני מבין שבעה ילדים שילדה מרי אמנד (1789–1851) עם בעלה הנרי וסט בינגהאם (1784–1823). עם נישואיהם, אביה של מרי, מתיאס אמנד, נתן להם את הבעלות על טחנה והחווה המשפחתית, בשטח של 4.8 קמ"ר, וכמה עבדים עם הסכם שמתיאס יוכל לחיות עם המשפחה למשך שארית חייו. הנרי בינגהאם הציע את הקרקע והטחנה כערובה לחוב של חבר, וכשחבר נפטר בשנת 1818, הכל אבד. בשנת 1819 עברה משפחת בינגהאם לפרנקלין, מחוז האוורד, על נהר מיזורי ליד מרכז המדינה. ג'ורג' בינגהאם התחנך בתחילה על ידי אמו, והיה אוטודידקט. חשיפתו בילדות לאמן עובד הייתה כילד בן תשע, כאשר הצייר האמריקאי צ'סטר הרדינג ביקר בפרנקלין וחיפש עסקים, לאחר שצייר את דניאל בון במחוז וורן, מיזורי. ג'ורג' סייע להרדינג במהלך שהותו הקצרה, חוויה שהותירה רושם רב עוצמה.
בגיל תשע עשרה בינגהאם צייר דיוקנאות תמורת 20 דולר לדיוקן, ולעיתים קרובות השלים את העבודה ביום אחד. הוא מצא לקוחות במחוזות הווארד וסליין ובאזורים הסמוכים. אף על פי שיכולות הציור שלו עדיין לא התפתחו, הוא הרשים את פטרוניו על ידי ציור חזק, כמו גם את יכולתו הטבעית לתפוס את דמותו של הדיוקן. הוא הצליח לפרנס את עצמו בעבודה זו בשנת 1833. בשנת 1838 הקים בינגהאם סטודיו בסנט לואיס, העיר הגדולה של המדינה והחל לצייר שם כאמן פורטרטים. כמה אזרחים מקומיים בולטים ביקרו בסטודיו שלו והוא צייר את חלקם.
לאחר מכן החליט בינגהאם לנסות לקבל השכלה רשמית במזרח ועבר עם אשתו הצעירה לפילדלפיה, פנסילבניה, שם בילה שלוש שנים בלימודי אמנות באקדמיה לאמנויות בפנסילבניה.
קריירה בסנט לואיס
בבחירות בשנת 1848 זכה בינגהאם במושב בפרלמנט המדינתי, והפך לאחד האמנים הבודדים שכיהנו בתפקיד פוליטי נבחר. הוא התנגד באופן פעיל ל"החלטת ג'קסון" שתמכה בעבדות בשנת 1849. הוא גם ייצג את המחוז השמיני של מיסורי בכנס הלאומי של מפלגת הוויגים ביוני 1852. האינטרסים הפוליטיים של בינגהאם יבואו לידי ביטוי בציוריו המרהיבים מחייו הפוליטיים.
מלחמת האזרחים
בינגהם חזר לאמריקה לאחר מות אביה של אשתו בשנת 1859. הוא המשיך לנסוע ברחבי מיזורי וחיפש עבודות, ושוב היה מעורב בפוליטיקה.
עם כניסתו לתפקיד, מושל מדינת מיזורי ג'קסון פתח בקשרים עם הקונפדרציה, ושלח ארטילריה של המשמר הלאומי במורד נהר המיסיסיפי לשירות הקונפדרציה. בינגהאם, כאיש מסור לאיחוד, גייס כוחות בהתנגדות לג'קסון כוחות האיחוד הביסו את הקונפדרציה בבונוויל ב-17 ביוני ושוב ב-13 בספטמבר 1861. בין אותם קרבות נחתמה אמנת מיזורי שהייתה נגד התנתקות. ב-28 ביולי נבחר המושל המילטון גמבל שהחליף את ג'קסון. בספטמבר 1861 מינה המושל גמבל את בינגהאם כגזבר המדינה, והוא שירת ביושר ובמיומנות לאורך כל המלחמה. בינתיים המשיך בינגהם גם לצייר דיוקנאות נוספים, שהיו תמיד עבודתו.
יחסי ברבדוס–טורקיה
יחסי ברבדוס–טורקיה הם היחסים הדיפלומטיים הרשמיים שבין ברבדוס לבין הרפובליקה הטורקית.
אילן גולדהירש
ביוגרפיה
גולדהירש כתב לרוב הלהקות הצבאיות ולתוכניות רדיו שונות (למשל: "חוחים וחיוכים", "פגישה מחודשת" ועוד). שירו "מתוק מתוק" בביצועה של להקת פיקוד הצפון זכה בתואר "שיר השנה" במצעדי הפזמונים השנתיים של קול ישראל ושל גלי צה"ל לשנת תשל"א. 17 משיריו הגיעו למקומות ראשונים במצעדי הפזמונים ואף נבחר לפזמונאי השנה 77/78 של עיתון "להיטון". שירים אחדים שחיבר כתב על פי לחנים זרים, ובהם "פני מלאך", "הקולות של פיראוס" ו"שלום לך ארץ נהדרת" (על פי לחן השיר "City of New Orleans" ). חיבר גם את "שיר המנון למכבי תל אביב", לקבוצות הכדורגל והכדורסל של מכבי תל אביב.
בשנת 2006 כתב ליגאל בשן את השיר "כבר לא גיבורים" על מלחמת לבנון השנייה.
בשנת 2012 כתב גולדהירש את השיר "געגועים לסוראמללו" לפי הזמנתו של גברי בנאי.
אגם קארצה
גאוגרפיה ואקלים
על פני האגם משתקפים עצי האשוח מיער קארצה הסמוך, וכן רכסי ההרים הניצבים מאחורי האגם.
"אגם הקשת-בענן"
בתוך האגם מוצב פסל ארד המתאר את בתולת הים מן האגדה, פסל שבו ניתן לצפות בימים מסוימים במהלך השנה ובאחרים לא, בשל השינויים בגובה פני המים באגם.
השערת דה ברויי
בפיזיקה, השערת דה ברויי קובעת שלחלקיקי החומר אופי גלי (עקרון דואליות גל-חלקיק) ומובילה להגדרת אורך גל של חלקיק, הנקרא אורך גל דה ברויי. את הקביעות האלו ניסח לואי דה ברויי בשנת 1923 ועליהן קיבל פרס נובל לפיזיקה בשנת 1929, ובכך היה לאדם הראשון שזכה בפרס נובל עבור עבודת דוקטורט שכתב. קשרי דה ברויי מראים כי אורך הגל עומד ביחס הפוך לתנע החלקיק ותדירות הגל פרופרציונית לאנרגיה הקינטית שלו. כיום קביעות אלו הן כבר לא בגדר השערות בפיזיקה, אלא תאוריות מוכחות, אך דה ברויי גילה תעוזה, בכך שחשב על דואליות זו מתוך נימוק של סימטריה - כי אם לגלים יש תכונות חלקיקיות, הרי הגיוני שלחלקיקים תהיינה תכונות גליות. על כן, הכינוי "השערה" נשמר.
אישוש השערת דה ברויי
מאז ניסוי דיידויסון-גרמר עבור אלקטרונים, השערת דה ברויי אושרה עבור חלקיקים אלמנטריים נוספים. ניסויים מהעת האחרונה הדגימו את נכונות ההשערה אפילו בעבור מולקולות-ענק. ב-1999 קבוצת מחקר אוסטרית הדגימה תופעות התאבכות עבור מולקולות גדולות כפולרנים.
Houses of the Holy
היסטוריה
האלבום היה האחרון של הלהקה בשיתוף חברת ההקלטה Atlantic Records. לאחר מכן, בשנת 1974, החלה הלהקה בפיתוח חברת הפקות פרטית משלהם - Swan Song Records. אלבום זה הוא האלבום היחיד של הלהקה שכלל את כל מילות השירים שבתוכו.
בשנת 2003 האלבום דורג במקום ה-149 ברשימת 500 האלבומים של כל הזמנים של המגזין רולינג סטון.
עטיפת האלבום
עיצוב העטיפה של האלבום הוא בהשראת הספר קץ הילדות, רומן מדע בדיוני מאת ארתור סי. קלארק. זהו קולאז' של מספר תמונות שצולמו בסוללת הענק, אתר מורשת עולמית בצפון אירלנד, בידי הצלם אוברי פאוול מחבורת המעצבים "היפנוסיס". תהליך הצילום עצמו היווה פרשה אומללה. במהלך כל בוקר במשך שבוע שלם הזריחה המבוקשת לא הופיעה בצילומים כתוצאה של גשם מתמשך ועננים, והרבה מהמודלים לעבודה המוגמרת לא היו בשימוש. תוצאות הצילום לא היו מספקות, אך אפקטים מקריים של גיוון במהלך ההפקה המאוחרת יצרו עטיפת אלבום קסומה באופן בלתי צפוי. בתחילה האלבום יצא לאור עם רצועת נייר שנכרכה סביבו ועליה היה מודפס שם הלהקה והאלבום. בשביל לפתוח את האלבום היה צריך לקרוע את הניר או להסירו. רצועה זו הסתירה את ישבני הילדים שעל העטיפה מטעמי צנזורה. אף על פי כן, האלבום הוחרם ולא היה נגיש בספרד ובמדינות אחדות בארצות הברית במשך מספר שנים. עטיפת האלבום דורגה במקום השישי ברשימת "50 עטיפות האלבומים של כל הזמנים" של ערוץ VH1.
רות רייס פופר
עבודתה המדעית
בתקופת עבודתה ב-PAHO הובילה פופר שני מחקרים פורצי על דפוסי התמותה בקרב ילדים ובקרב מבוגרים ביבשת אמריקה. תוצאות המחקרים פורסמו בארבעה ספרים (2 כרכים כל אחד) שהם עד היום אבן דרך חשובה בתחום חקר התמותה, ומהווים סטנדרט מתודולוגי למחקרים בתחום.
סוגה ספרותית
הקושי בחלוקה לסוגות
עצם הגדרתו של ז'נר איננה דבר פשוט. במחקר נהוג לסמן את היצירה שבה מתקיימים כל מאפייני הז'נר אותו באים להגדיר, ועל פיה ניתן לשפוט יצירות נוספות האם הן עומדות בהגדרת הז'נר. פעולה זו בעייתית, שכן קשה למצוא בעולם שני ספרים אשר מכילים בדיוק אותם מאפיינים. לרוב, יצירות מכילות בתוכן חלק מתכונות הז'נר שהן נכתבות בו; חלקן מכילות מאפיינים של יותר מז'נר אחד. כלומר, ניסיון להגדיר ז'נרית יצירה הוא תהליך רדוקציוני, אשר לעולם אין הוא מושלם. אף על פי כן, החלוקה הז'נרית קיימת באקדמיה, במחקר, בתקשורת ובציבור הרחב, ועל כן יש לתת עליה את הדעת, ולו רק כנקודת מוצא בניסיון למפות את עולם היצירה הספרותי.
סכר דגניה
תפעול
בשנה גשומה במיוחד, כאשר מפלס הכנרת עולה ומתקרב לקו האדום העליון, נפתח הסכר על מנת להוריד את מפלס המים ולמנוע הצפות ביישובים השוכנים לחופי הכנרת. בשיא מגיעה הזרימה בסכר, כאשר הוא פתוח, לכ־150–170 מ"ק בשנייה, קצב שמשמעותו ירידה של עד שמונה סנטימטרים במפלס הכנרת במשך יממה אחת. כמות המים המשוחררת מהסכר קטנה משמעותית מהכמות האפשרית לכניסה לכנרת בעת אירועי גשם עזים בסביבתה, העומדת על כ־400 מ"ק לשנייה ומעלה. נתון זה מחייב את תפעול הסכר באופן מתוכנן מראש אם מפלס הכנרת קרוב לקו האדום העליון, על מנת למנוע עליית מפלס חריגה באירועי גשם עזים. זרימה חזקה מדי בירדן הדרומי (אליו זורמים נחלים נוספים, כדוגמת נהר הירמוך, נחל יבנאל, נחל תבור ונחל חרוד) עשויה לגרום לנזקים בעמק הירדן, ועל כן במידת האפשר נפתח הסכר באופן חלקי בלבד, ולא במלואו.
היסטוריית פתיחת סכר דגניה
בעקבות ארבע שנים עם ריבוי משקעים יחסית לשנים לפניהן, נערכה בדצמבר 2022 ישיבת רשות המים בה השתתפו גם כלל גורמי המקצוע ונציגי יחידות החירום והצלה רלוונטיים. בישיבה נידונו התרחישים לפתיחת הסכר, לראשונה מאז 1995.
One (שיר של U2)
השיר זכה לשבחים על ידי המבקרים עם יציאתו, ומאז הוא הופיע בסקרים של השירים הטובים ביותר אי פעם. U2 ביצעה את "One" ברוב סיבובי ההופעות שלה מאז ביצועו הראשון בהופעה ב-1992, והוא הופיע בהרבה סרטי הופעות של הלהקה. בהופעות חיות, הלהקה משתמשת הרבה בשיר לקידום זכויות אדם וצדק חברתי, וארגון הצדקה של בונו, "ONE Campaign", נקרא על שם השיר. ב-2005, U2 הקליטה את השיר מחדש עם מרי ג'יי בלייז באלבום שלה The Breakthrough.
הוצאה
"One" יצא כסינגל השלישי מהאלבום Achtung Baby ב-24 בפברואר 1992 כסינגל צדקה, כאשר כל התמלוגים של הלהקה נתרמים לטובת ארגונים שונים של חקר מחלת האיידס בכל מדינה שבה השיר יצא. מנהל הלהקה פול מקגינס הגיב על ההחלטה שלהם: "הלהקה מרגישה ש[איידס] הוא העניין הדחוף ביותר היום, ואנחנו ממש צריכים למקד את תשומת הלב של אנשים במגפת האיידס שאיתנו כבר עשר שנים". על מנת לקדם מין בטוח, U2 מכרה קונדומים עם שם האלבום Achtung Baby בהופעות של סיבוב ההופעות שלהם Zoo TV. הצילום על העטיפה של הסינגל היא צילום של דייוויד ווינרוביץ' שמציג בופאלו נופלים מצוק אחרי שציידים ילידים רדפו אחריהם. הערות הסינגל מסבירות שווינרוביץ' "מזהה את עצמו ואותנו עם הבופאלו שנדחפים לעבר הלא נודע על ידי כוחות שאנחנו לא יכולים לשלוט עליהם או אפילו להבין אותם".
וידאו קליפים
שלושה וידאו קליפים נוצרו לשיר "One". הראשון בוים על ידי אנטון קורביין, צולם בברלין ומציג את חברי הלהקה מופיעים באולפני הנסה יחד עם צילומים של מכוניות טראבנט וצילומים של הלהקה בדראג. בונו הסביר שהרעיון לעשות דראג "היה מבוסס על הרעיון שאם חברי U2 לא יכולים לעשות את זה, אנחנו חייבים לעשות את זה!" והוא הושפע על ידי החוויות של הלהקה כשהם לבשו דראג בקרנבל סנטה קרוס דה טנריפה. עם זאת, הלהקה הורידה את הווידאו קליפ מחשש שהסטטוס של השיר כסינגל צדקה לאיידס יגרום למבקרים למצוא פרשנות שקשורה לאיידס בווידאו קליפ. דה אדג' הסביר, "לא רצינו לחבר בחזרה את עניין האיידס לעולם המיניות... זה לא היה שווה את הסיכון שאנשים ידמיינו שאנחנו אומרים משהו על איידס דרך הדראג, וזה ממש לא מה שניסינו להגיד".
הווידאו קליפ השני בוים על ידי מארק פלינגטון. מופיעות בו תמונות של פרחים, שם השיר בשפות שונות, כולל עברית, וצילומים בהילוך איטי של באפולו רצים, המובילים לצילום של דייוויד ווינרוביץ' של באפולו נופלים. הלהקה לא חשבה שהווידאו קליפ של פלינגטון יקדם טוב את הסינגל.
שבט דוב המערות
היחסים הבין-גזעיים בסדרת הספרים
בני השבט נוטים בדרך כלל להתרחק ולהימנע ממפגש עם "אחרים", אולם בחברה המודרנית נודעים סיפורים על מקרים בהם צעירים מתגרים בכוונה ב"שטוחי הראש", הורגים בהם ואונסים את הנשים. ילד כדוגמת בנה של עיילה, שהוא מעורב משני הגזעים, נחשב לתועבה, והדיבור על אפשרות כזו הוא בגדר טאבו. בקרב השבט, כאשר עיילה יולדת את הילד המעורב והשונה למראה, סבורים בני השבט שהילד פגום עקב העובדה שצווארו דק וחלש ואין הוא יכול להחזיק את ראשו לבד, ומצווים עליה לתת לו למות.
במהלך מסעם של עיילה ויונדאלאר מן העמק החבוי שלה עד לביתו הם פוגשים "ילד לרוחות מעורבות" במחנה ציידי הממותות, שנמצא נטוש ואומץ מתוך רחמים. הילד סובל ממום בלבו, ומחוסר יכולת לדבר במילים, ואם מתייחסים אליו - היחס הוא בעיקר של רחמים. עיילה מלמדת את ציידי הממותות שהילד מבין, ומלמדת אותו ואותם גרסה מקוצרת של שפת התנועות של השבט - שפת סימנים. בהמשך פוגשים עיילה ויונדאלאר לפחות עוד שניים שהם צאצאים לזיווג בין גזעי, ובכל מקום אליו הם מגיעים הם מנסים לשפר את הדימוי השלילי שיש לבני השבט בעיני האנשים, אך מצליחים רק באופן חלקי.
בקולנוע
בשנת 1986 נעשה סרט על בסיס הספר, בכיכובה של דריל האנה כעיילה הבוגרת. הדעות חלוקות בשאלת איכותו של הסרט אך ללא ספק הוא היה כישלון קופתי מוחץ, בין היתר בשל העובדה שהדמויות בו לא דיברו אנגלית או כל שפה מובנת אלא, באופן נאמן ביותר לספר, שוחחו ביניהן במחוות גוף והברות גרוניות, שלוו בכתוביות. הסרט היה מועמד לפרס האוסקר לשנת 1987 בקטגוריית האיפור. אף שתוכנן סרט המשך הוא לא הגיע להפקה עקב כישלונו של הסרט הראשון, ולכן יתר הספרים האחרים בסדרה לא הוסרטו, למרות הצלחת הספרים.
דספוט
הדספוטטים – מתן התואר בנסיכויות
לאחר מסע הצלב הרביעי, נמסרו שטחים חדשים לחזקת דספוטים, וכך נוצרו נסיכויות-דספוטט, כגון, סרביה, דספוטט מוראה ואפירוס, שבפלופונסוס. להוציא את מוראה, לא היה זה תואר המועבר בירושה או תואר מלוכה עצמאי, אלא רק תואר אדמיניסטרטיבי, שהוענק למושל שטח חצי אוטונומי, או בחסות ביזנטית כמתואר לעיל. באמצע המאה ה-13, החלו להשתמש בתואר באימפריה הבולגרית השנייה, באמצע המאה ה-14 בסרביה ובסוף המאה ה-14, בנסיכות אפירוס. לאחר מותו של קונסטנטינוס האחד עשר, קיסר האימפריה הביזנטית, נפילת קונסטנטינופול לידי האימפריה העות'מאנית, בשנת 1453 וקריסתה של האימפריה הביזנטית, השימוש בתואר הפך לא סדיר. הוא ניתן על ידי האפיפיור פאולוס השני ליורש העצר הביזנטי אנדראס פאלאיולוגוס, שמונה למושל דספוטט מוראה, בשנת 1465 וכן על ידי מלך הונגריה לשליטי נסיכות סרביה.
ג'ון לאת'אם
תרומתו לאורניתולוגיה
תוספת ל-"אינדקס אורניתולוגיה" המכילה שמות מדעיים נוספים התפרסמה בשם "Supplementum indicis ornithologici sive systematis ornithologiae" עם שנת 1801 בעמוד השער. אף על פי שקיימות ראיות נסיבתיות לכך שהמוסף לא היה זמין עד 1802, למטרות המינוח הזואולוגי העדויות על מועד הפרסום המאוחר יותר לא נחשבו מספקות כדי להצדיק את שינוי השנה.
ג'ון קמפבל, דוכס ארגייל התשיעי
המושל הכללי של קנדה
אף על פי כן, קמפבל ורעייתו לא התקבלו בתחילה בצורה חיובית על ידי העיתונות הקנדית, שהלינה על כפיית הזוג המלכותי על החברה הקנדית שהייתה עד אז נטולת זיקה מלכותית, גישה שגרמה לתקלות ולאי-הבנות. הדאגות בנוגע ליצירתה של חצר מלכות נוקשה במעון הרשמי התבררו בסופו של דבר כחסרות ביסוס. בני הזוג היו מתונים יותר בהשוואה לקודמיהם בתפקיד, כפי שניתן היה לראות במסיבות רבות בהן התקיימו פעילות של החלקה על הקרח ושל גלישה על מזחלות, נשפים, ארוחות רשמיות ואירועים שהם אירחו.
נצרות אורתודוקסית
תאולוגיה
גם אמו של ישו, מריה הבתולה, זוכה לכבוד רב בכנסייה האורתודוקסית, שכן דרכה ובאמצעותה נולדה התגלמותו הארצית של ישו. כיוון שהתגלמות זו היא הן אלוהית והן אנושית, נקראת מרים לעיתים בשם "תאוטוקוס" (יולדת האל). בנוסף לכך, בכנסייה האורתודוקסית מכבדים (אך לא עובדים) את הקדושים, שהם אישים נוצריים שבהגותם או במעשיהם מהווים דוגמה ומופת לשאר המאמינים.
הכנסייה האורתודוקסית רואה את עצמה כממשיכתה של המסורת הנוצרית כפי שנוסדה בידי ישו והשליחים ונמסרה מדור לדור במסורה הקדושה. היא גורסת כי אין להסתמך על כתבי הקודש הנוצריים לבדם, וכי הדרך היחידה להבינם כהלכה היא לאור מסורת הפרשנות הנוצרית. מקורות עיקריים למסורת הם החלטותיהן של וועידות אקומניות וכתביהם של אבות הנצרות.
תסכית
תַּסְכִּית היא תוכנית רדיו שבה מוגשים סיפור או חלק מעלילה שלמה באמצעים קוליים. משתתפים בו קריינים וטכנאי אולפן המגישים את הסיפור שעבר עיבוד מתאים להאזנה. תסכיתים היו חלק פופולרי מתרבות הבידור של המאה ה-20, והיוו מרכיב חשוב בלוח השידורים של כל תחנת רדיו בעולם. בשלהי שנות ה-80, עם דעיכת הרדיו כאמצעי בידור עיקרי, חדלו לשדר תסכיתים ברדיו.
נצרות אורתודוקסית
איקונין
השימוש באיקונין התפתח מאוד ברוסיה לאחר המרתה לנצרות אורתודוקסית בשלהי המאה ה-10. הם הפכו נפוצים במיוחד בכנסייה האורתודוקסית, בכנסייה האורתודוקסית המזרחית, ובכנסייה הקתולית המזרחית.
תסכית
היסטוריה של התסכית
התוכנית "המסך עולה" ב"קול ישראל" בעריכתו של מיכאל אוהד שידרה למעלה מ-1,800 תסכיתים במשך 20 שנה. 400 מהתסכיתים נכתבו במקור על ידי בכירי הכותבים בספרות הישראלית. מדי שבוע שודר בתוכנית תסכית רדיו ארוך. התסכיתים היו בעיקר עיבודים לרדיו של סיפורים ונובלות ממיטב ספרות העולם. בתוכנית השתתפו מיטב שחקני התיאטרון בישראל, ובהם נודעו בקולם, בעל הייחוד הרדיופוני, שחקנים כדוגמת חנה מרון, שרגא פרידמן, מישא אשרוב ואחרים.
קישורים חיצוניים
תסכיתים:
יחסי סין–קומורו
סיוע וסחר
בשנת 2011 סין העניקה לקומורו 4.65 מיליון אירו להקמת בית חולים חדש בן 100 מיטות באנג'ואן. שגריר סין, וואנג ליו, בישר זאת כ"... צעד חדש בשיתוף הפעולה הפרגמטי שלנו מזה 36 שנה".
ברוך פרידלנד
ביוגרפיה
בעקבות החשיפה לה זכה השיר "לראות את הפנים" הזמין המפיק סולו יורמן את פרידלנד לכתוב שיר לאלבום של גלי עטרי "צעד אחד לפני הנהר". השיר "מקיץ אל חלום", שיצא לאור ב-1988, זכה להצלחה גדולה ובעקבותיו הוזמן פרידלנד לכתוב שירים לאמנים נוספים. במשך השנים כתב פרידלנד עשרות פזמונים ולחנים לשירים של אמנים רבים. בנוסף כתב פתיחים ושירים לתוכניות רדיו וטלוויזיה רבות.
ילדי הצל
ההיסטוריה של המחזה
את תפקיד זיגמונט רבינוביץ' גילם אהרן מסקין.
המחזה תורגם לאנגלית והוצג על במות ניו יורק תחת השם "Children of the Shadows". הפקה נוספת של המחזה הועלתה על ידי התיאטרון העברי מבנימינה. בשנת 2007 תורגם המחזה ליידיש, והוצג תיאטרון היידיש 'יידישפיל' תחת השם "קינדער פון שאָטן".
תמונה שנייה
התמונה השנייה פותחת בדו-שיח בין מוכר הבלונים לזיגמונט. זיגמונט ממהר ומספק שוב כמה התבטאויות לא ברורות. המוכר מנסה להתעניין במחברת אותה מסתיר זיגמונט מתחילת המחזה ובעיסוקו. זיגמונט טוען שהוא מנהל חשבונות בחברה גדולה ובתשובה לשאלה על שם החברה הוא עונה "הקדוש ברוך הוא". מוכר הבלונים נפגע מעט וכאילו כדי לפצות על כך קורא לו זיגמונט שיר. השיר שזיגמונט קורא (ראה פירוט בהמשך) הוא שיר מפורסם מאוד הנלמד גם בנפרד מהמחזה ונקרא ילדי הצל.
נורית
נורית: צברית, בת למשפחה מבוססת, מעורה בחיי הארץ. שונה מהסטריאוטיפ של הצבר המצוי. מעוצבת כדמות אנושית וחיובית. היא נחושה והחלטית. עומדת בתוקף על שלה, גם כשהוריה דורשים ממנה "לטובתה" לוותר על יורם. היא אינה נכנעת ליורם גם כאשר הוא כמעט נשמט ממנה והופך שוב ל"עולה חדש" (עמ’ 59), היא תומכת בו ומסייעת בידו להתגבר על ייאושו. באמצעות דמותה של נורית נחשפת דמותו של יורם והתמודדותו עם ההווה. היא אומרת לו: "מספיק ברחת מעצמך. הגיע הזמן שתהיה מי שאתה" (עמ’ 40). נוצרת אנלוגיה ניגודית בינה לבין יורם. יורם מנסה להתחמק ממשפחתו וחש אשם ונורית מתייחסת להוריה ביחס גלוי ונטול אשמה. נורית לא מעמידה פנים, היא שלמה עם עצמה ולא זקוקה למסכה כדי להסתתר מאחוריה. היא זו שמסירה את המסווה השדי מעל פניו של זיגמונט ומגלה בו אדם הזועק לרחמי הזולת (עמ’ 73). היא מסוגלת להתנתק מהעבר: משליכה את "כל כתבי" העלייה השנייה, כי הם יכולים להפריע לה בעיצוב אישיותה העצמאית (עמ’ 27). היא מסתייגת מהציונות המופגנת על ידי הוריה: שיחות הטלפון מעמידות אותם ואת האידיאלים שלהם באור מגוחך. לעומת זאת היא מיטיבה להכיר בערך האמיתי של העלייה לארץ. היא מנסה לבנות בית שונה משל הוריה. לא תמיד היא מצליחה להבין את יורם ואת בעיותיו ואהבתה משחררת את יורם מאימת העבר.
יאנק והלנקה
הלנקה, גיסתו של יורם, מתחבטת בבעיית זהותה, תוך שהיא נקרעת בין שני עולמות, בין העבר להווה. להתמודדותה עם העבר מתווסף ממד חדש: בעיית זהותה הדתית. בעייתה מתמקדת בפיצול שבו היא חיה את המציאות הישראלית, כשהגבולות בין היהדות והנצרות מטושטשים בעיניה. היא זוכרת שאימה הבריחה אותה בילדותה לביתו של איכר שאחר-כך מסרה למנזר. היא חונכה במנזר תחת כנפי האמונה הנוצרית, אך סיפורה המזעזע חושף את האמת על "אהבת הזולת" הנוצרית: הילדה הרעבה ניסתה לקטוף בלי רשות תפוח מעץ התפוחים שבחצר המנזר, אבל במקום תפוח טעמה את נחת זרועה של אם המנזר, שכינתה אותה "יהודיה מצורעת" (עמ’ 59). יורם מכנה, באירוניה, את זיכרונותיה "זיכרונות גן עדן". המנזר מסמל את גן העדן שבילדות שלא היה אלא גיהנום אפוף שנאה, אימה ורעב. "חטאה" של הלנקה, ניסיונה לגנוב תפוח, רומז למוטיב החטא הקדמון ולרגשי האשם הנלווים אליו. היא מדברת פולנית טובה, ובפיה שגור שמו של ישו: "אני מוכרחה לגור בתל אביב ...הו יזוס דבר אתו" (עמ’ 55). היא לא מאמינה בבשורה הישראלית משום שהיא וכל העולים החדשים לא משולבים בה. יורם לומד את מצוקות נפשה ומכיר בתפקיד השיקום שהוטל עליו (עמ’ 60). השיקום כולל גם את ניתוץ האמונות הטפלות שהלנקה ויאנק עדיין דבקים בהן.
דובי
מייצג את דמות הצבר המצליח, מלא השמחה והחיוניות, אבל גם שטחי וריקני. הוא הבן הבכור בקיבוצו (עמ’ 23) על כל המשתמע מכך. באמצעות דמותו מובעת ביקורת על הצבר הטיפוסי: "שלם עם עצמו כמו עץ ומטומטם כמו עץ" (עמ’ 18). הוא מתנגד לעליה, מכיוון שהוא רואה בעולים גורם המקלקל את ארץ ישראל היפה. עם זאת, הוא מוכן לעסוק בעליה, כדי לזכות ביתרונות החומריים הכרוכים בתפקידו (עמ’ 16). בדברו על העולים הוא אומר: "הטענתי אותם במרסיי…" (עמ’ 52), ובכך משתקפת עמדתו כלפיהם כאל סחורה. הוא מאופיין גם באמצעות הוראות הבמה: "במשיכת כתף יוהרנית הוא פוטר מעליו את זיגמונט ופונה לעיסוקיו" (עמ’ 7). בשיחתו עם יורם הוא מדבר "בקול ידידותי, כביכול, אך אירוני ומתנשא" (עמ’ 17). דמותו היא מעין אנטיתזה לדמותו של יורם. הוא תורם לעיצוב אישיותו של יורם כנער ומשמש תמריץ סמוי להתאקלמותו המהירה בארץ. למשחק השחמט ביניהם יש משמעות סמלית: המאבק על "המלכה" – נורית. המתח ביניהם מתגבר, כאשר יורם מגלה את הסתירה שבין דובי הנער ובין דובי של ההווה. יורם סובל, כאשר האידיאל שהאמין בו (הקיבוץ, הפלמ"ח) "מתקמט" או פורח ברוח (עמ’ 13), לא כן דובי, הוא לא חש בסתירה. האנוכיות השחצנית שלו מניחה לו להתנשא על אחרים ולנצלם ללא נקיפות מצפון. נורית שהשתחררה מקסמו מבינה, שדובי אינו אלא כלי ריק, דבריו של יורם, בסוף משחק השחמט: "לא עץ ולא דובי, מט!" (עמ’ 18) מסכמים את הניתוק שחשה נורית. יורם משתחרר מהשפעתו לאחר ש"השלים" עם עברו ולעגו של דובי לא פוגע בו עוד. לסיכום: דובי מייצג את הישראלי המכוער, זה שאין לו כלום עם העבר, ולכן גם אין לו ערכים.
ואנאהיים
במיתולוגיה הנורדית, ואנאהיים (בנורדית עתיקה: Vanaheimr) הוא מקום משכנו של הואניר. ייתכן שואנאהיים הוא אחד מתשעת העולמות. ואנאהיים מתואר באדה הפרוזאית, שנכתבה במאה ה-13 על ידי ההיסטוריון האיסלנדי סנורי סטורלוסון, במחזור העולם, שגם אותו כתב סנורי, ובאדה הפואטית, שהיא קובץ מהמאה ה-13 של שירים מוקדמים יותר.
M48 פטון
M48A2
השינויים שעברה גרסה זו נרחבים למדי:
ה-M48A2C, הייתה הגרסה האחרונה של ה-M48 שיוצרה לפני סגירת קו הייצור. אבל היא לא הייתה הגרסה האחרונה של הטנק. גרסאות רבות באו אחריה, כולן היו תוצאה של חבילות שיפורים ושדרוג, הן על ידי האמריקאים עצמם, והן על ידי מדינות לקוח שקנו את הטנק.
M48 בצבאות העולם
טנקי M48 שירתו לא רק בצבא האמריקאי אלא גם בצבאות אחרים בכל העולם. גרמניה, יוון, טורקיה, איראן, ירדן, לבנון, תאילנד ומדינות נוספות אימצו את ה-M48 והמשיכו בשיפור הטנק באמצעים שונים, כגון מערכות בקרת אש ממוחשבות, מיגון ריאקטיבי, מערכות מיסוך, מערכות פינוי מוקשים ועוד.
מפכ"ל המודיעין והביטחון (ניו זילנד)
מפכ"ל המודיעין והביטחון של ניו זילנד (באנגלית: Inspector-General of Intelligence and Security of New Zealand) הוא המפקח הכללי של מערכת הביטחון וקהילת המודיעין של ניו זילנד.
רפרפיים
מאפיינים
רוב הרפרפים ליליים ומיעוטם יומיים. מחושיהם חוטיים ומשוננים, וקצותיהם דקים וכפופים במקצת. חדקם לרוב ארוך מאוד, ואורכו יכול להגיע עד 25 ס"מ ברפרף קוציטיוס (Cocytius), המצוי באמריקה הטרופית. בחלק מהמינים החדק מנוון, והבוגרים אינם ניזונים.
רשימת המינים בישראל
פעילי לילות וערבים:
גיאנה במשחקים האולימפיים
הספורטאי הגיאני היחיד שזכה במדליה אולימפית הוא המתאגרף מייקל אנתוני, שזכה במדליית ארד באולימפיאדת מוסקבה (1980). באותם משחקים בלט גם האצן ג'יימס גילקס. גילקס קבע את התוצאה השביעית בטיבה בשלב חצי הגמר בריצת 100 מטר (10.44 שניות), אך במקצה שלו סיים במקום החמישי, ולכן לא העפיל לשלב הגמר. מזלו הרע של גילקס נמשך גם בריצת 200 מטר, כאשר השיג את התוצאה השמינית בטיבה בשלב חצי הגמר (20.87 שניות), אך במקצה שלו דורג במקום החמישי, ולכן גם במירוץ זה לא העפיל לשלב הגמר. הקופצת לרוחק ג'ניפר איניס העפילה לשלב הגמר, וסיימה במקום ה-13. ארבע שנים מאוחר יותר, הגיעה להישג דומה באולימפיאדת לוס אנג'לס (1984).
חוזה טיפולי
בפסיכותרפיה, חוזה טיפולי או ברית טיפולית הוא החוזה הלא כתוב שבין המטפל למטופל שלו, המוגדר בתחילת הקשר ביניהם.
אניד צ'ארלס
ביוגרפיה
צ'ארלס קיבלה ב-1916 תואר במתמטיקה, כלכלה וסטטיסטיקה בניונהאם קולג' באוניברסיטת קיימברידג'. ב-1929, כאשר התגוררה בדרום אפריקה, לשם עברה בעקבות בעלה, קיבלה תואר דוקטור בפסיכולוגיה מאוניברסיטת קייפטאון.
יושב ראש בית הנבחרים הבריטי
יושב ראש בית הנבחרים מאז 4 בנובמבר 2019 הוא חבר הפרלמנט לינדזי הויל.
בחירות היושב ראש
חברי הבית התחתון בוחרים את אחד מהחברים בבית לתפקיד היושב ראש. הבחירות נערכות בתחילת המושב הראשון שנערך לאחר בחירות כלליות, או לאחר מותו או נבצרותו של היושב ראש המכהן.
סמכויות אחרות ותפקידים אחרים
יושב ראש בית הנבחרים אחראי על ניהול בית הנבחרים ועל חלקי ארמון וסטמינסטר בהם ממוקם בית הנבחרים. היושב ראש יושב בראש ועדת בית הנבחרים (House of Commons Commission) האחראית על מינוי עובדי הבית ועל משכורותיהם.
יושב ראש, מאחר שנבחר על ידי אזור בחירה מסוים, ועל אף היותו א-מפלגתי וא-פוליטי, ממשיך לדאוג לענייני תושבי מחוז הבחירה בו נבחר.
פריסל
גרסאות ופתרונות
בגרסת המשחק הראשונה של מיקרוסופט נכללו 32,000 משחקים אפשריים שונים שנוצרו בצורה אקראית. משחקים אלו נקראים בשם "Microsoft 32,000". בגרסאות מתקדמות יותר של המשחק נכלל מספר גדול יותר של משחקים, עם 32,000 המשחקים המקוריים.
פותרים אוטומטיים
פותר אוטומטי ידוע נוסף הוא Patsolve של תום הולרויד. Patsolve משתמש במהלכים אטומיים, ומאז גרסה 3.0 שילב פונקציית שקילה המתבססת על התוצאות של אלגוריתם גנטי שגרמה לפותר להיות מהיר בהרבה.
במשחק המגיע עם מערכת ההפעלה חלונות, ניתן לבצע רמאות (צ'יט) על ידי צירף המקשים ctrl + shift + F10. במקרה כזה, המשחק פותח תיבת דיאלוג עם שלושה כפתורים כאשר שניים מהם יובילו לסיום של המשחק בהפסד או בניצחון (השחקן צריך ללחוץ פעמיים על אחד הקלפים ואז המשחק מסתיים לפי הכפתור שנבחר הרגע בתיבת הדיאלוג).
השגריר (סרט)
תקציר העלילה
האקר ההמום יוצא למרפסת ביתו ומתנחם בעובדה שמאות צעירים אוחזים בנרות דולקים וקוראים לעומתו קריאות בזכות השלום.
איטריום
תכונות
לאיטריום מראה לבן כסוף, והוא יציב באוויר עד 400°C. דרגת חמצונו הנפוצה ביותר היא 3+.
צורה בטבע
אין זו השיטה היחידה להפקת איטריום ויש מספר טכניקות נוספות.
מחוז תל אביב (משטרה)
גזרה, מרחבים ותחנות
בגבולות המחוז מתגוררים כמיליון ומאתיים אלף תושבים, וכמיליון בני אדם נוספים נכנסים אליו ויוצאים ממנו מדי יום ביומו. את האוכלוסייה משרתים כ-3,100 שוטרים (מהם כשליש שוטרות), המשתייכים ליחידות הבאות:
המחוז מפעיל מקצועית יחידות משמר הגבול שהוצבו במחוז.
דב לנדאו
ביוגרפיה
עד פטירתו שימש כחבר בחבר הנאמנים, בוועדה האקדמית ובמערכת השנתון של מכללת שאנן (קריית שמואל-חיפה), וכיו"ר ועדת המינויים, חבר הוועדה האקדמית וחבר מערכת השנתון של המכללה האקדמית לחינוך חמדת הדרום בנתיבות. כמו כן, ניהל את הפורום למורי ספרות באתר "דעת". נוסף לאמור, שימש לנדאו כחבר הנהלת "בית העדות" של ותיקי בני עקיבא בניר גלים, וכיושב ראש עמותת ותיקי בני עקיבא ממרכז אירופה.
דב לנדאו התגורר בפתח תקווה, היה נשוי לשרה לבית פרידמן (מורה לספרות בגמלאות) ואב לחמישה ילדים. אחותו הייתה הפרופסור רחל לנדאו, פרופסור לבלשנות עברית באוניברסיטת בר-אילן.
אמנת המייפלאואר
אמונה ושלטון
לאמנת המייפלאואר רקע דתי-נוצרי. שם האל מוזכר בה חמש פעמים ומוצהר כי אחת ממטרות ההתיישבות היא "הפצת האמונה הנוצרית". כמו כן חותמי האמנה מצהירים על נאמנותם לכתר האנגלי ולמלך ג'יימס. הם משלבים באמנה מטרה נוספת להתיישבות והיא קידום כבודו של המלך והממלכה. עם זאת, המתיישבים החדשים ראו בהתיישבות שלהם ישות שלטונית נפרדת וראו עצמם כבעלי לגיטימציה לחוקק חוקים על מנת להגשים את היעדים שהוזכרו לעיל: קידום האמונה וקידום כבודו של המלך.
צ'שובה
היסטוריה
התיעוד הראשון לכפר מצוי ברשומות הכנסייה מ-1305 בהקשר לתשלום משכורות לנושאי משרות מסוימות. בשטח הכפר ממוקמת כנסיית ניקולאוס הקדוש, שהוקמה ב-1751 ועשויה מעץ. תושבי צ'שובה מתפרנסים מחקלאות. שמו של הכפר נגזר משמו של אציל פולני בשם צ'שובסקיץ' שהיה בעל האדמות באזור מ-1586 ועד 1628.
בני תורה (מפלגה)
בני תורה (שמה ברשומות: נצח) היא מפלגה חרדית ליטאית, שמנהיגה הרוחני היה הרב שמואל אוירבך ותומכיה מכונים "הפלג הירושלמי" על שם העיר שבה התגורר. המפלגה הוקמה בעקבות המחלוקת בציבור הליטאי, שהביאה לפרישת תומכיה ממפלגת דגל התורה, שבה תומך רוב הציבור הליטאי.
דיה כפולת שן
עופות אלה קטנים יחסית למשפחתם ואורכם 30–35 ס"מ בממוצע. הם בעלי נוצות כתומות עם כנפיים וזנב אפורים-כהים והראש והצוואר כהים. המקור שחור והעיניים צהובות וגדולות. הזנבות מפוצלים והכנפיים רחבות.
אברהם ישעיהו קרליץ
הרב אברהם ישעיהו קַרֶלִיץ (י"א בחשוון תרל"ט, 7 בנובמבר 1878 – ט"ו בחשוון תשי"ד, 24 באוקטובר 1953), המכונה "החזון איש" על שם סדרת ספריו, היה מגדולי הדור הליטאים ומפוסקי ההלכה הבולטים במאה ה-20. ממעצבי דרכה של היהדות החרדית בארץ ישראל.
החזון איש לא שימש במשרה רבנית רשמית, אך יצירתו התורנית נלמדת ומצוטטת רבות, הן בפרשנות התלמוד והן בפסיקת הלכה ובפסיקת דין.
מינסק
החזון איש ואשתו שהו בסטויבץ בארבע שנות המלחמה הראשונות, אך בשלב מסוים עקרו לעיר מינסק. לאחר מהפכת אוקטובר ב-1917 הוכרזה עצמאותה של הרפובליקה העממית של בלארוס. ימיה של מדינה זו, שלא זכתה להכרה בינלאומית רחבה, היו קצרים, וב-1919 השתלטו עליה הקומוניסטים והפכו אותה לרפובליקה הסובייטית הסוציאליסטית של בלארוס.
בארץ ישראל
בשנת תרצ"ד (1934) העלה הרב גרודז'ינסקי את החזון איש כאחד המועמדים לדעתו למועצת גדולי התורה של אגודת ישראל בארץ ישראל. לאחר התייעצות עם החזון איש כתב הרב גרודז'ינסקי: . בקיץ של אותה שנה התגורר החזו"א תקופה ממושכת בצפת לצורכי בריאות. בתקופה זו למד בעיקר בבית המדרש של רבי יוסף קארו בעיר העתיקה.
פרשת קו התאריך
הרב יחזקאל לוינשטיין, שהיה הסמכות הרוחנית הבולטת בקרב בני ישיבת מיר במקום, הורה להישמע לדעת החזון איש אף נגד הרבים החולקים עליו.
דרך לימודו, ויחסו לפסיקת קודמיו
באשר לחילוקי התקופות המאוחרות לחז"ל המוכרים בהלכה, סבר החזון איש שאף על פי שקיבלו תלמידי החכמים במשך הדורות על עצמם את סמכות הדורות הקודמים, עדיין צריך בירור ההלכה להיעשות מכליה הראשונים – להשקפתו, מסורת חז"ל. ולכן גרס שמי שאינו יודע להסיק את מסקנת ההלכה מתוך עיון בסוגיות התלמוד, אינו רשאי להורות אף מתוך ספרי הלכה פסוקה כ"שולחן ערוך", מאחר שלא יוכל לדעת להתאים בין מקרה ריאלי ספציפי למקרה המופשט המוצג בספרות ההלכה.
הידור מצווה
יישום
למעשה הדין חל על כל המצוות אבל ישנם פרטים שנאמרו במפורש כגון: סוכה נאה, לולב (ואתרוג) נאה, שופר נאה, ציצית נאה, ספר תורה נאה, שכתוב בדיו נאה, בקולמוס נאה, בלבלר אומן וכרוך בבגדים נאים" (שבת קלג:). וכן איגוד ארבעת המינים, על אף שנפסק להלכה כדעת חכמים שאין חובה לאגוד (-לולב אין צריך אגד), אך יש לאוגדו מדין 'זה אלי ואנוהו'.
אברהם ישעיהו קרליץ
סוגיית השיעורים
בפועל, בציבור הליטאי שיטת החזון איש בנושא זה היא הנורמה הנפוצה. התפשטות המנהג החלה בקרב בוגרי הישיבות הליטאיות ומהם לשאר המגזר. גם בקרב שאר המגזר החרדי, הנוהג לפי מסורת אבותיו בשיעור הקטן יותר, יש המחמירים במצוות מן התורה כפי השיעור הגדול מתוך חשש לשיטת החתם סופר והחזון איש, כפי שהמליץ המשנה ברורה לנהוג במצוות אלו.
יחסו לתנועת המוסר
בשונה ממתנגדי תנועת המוסר בתקופת כינונה באמצע המאה ה-19, שמתחו ביקורת על אנשיה והאשימו אותם בקרבה רעיונית לתנועת ההשכלה היהודית, החזון איש, שנדרש לנושאים אלו במחצית הראשונה של המאה ה-20, כבר לא פקפק בכיוון זה. הוא סבר כי תפיסתה של תנועת המוסר, שלפיה מידות מתוקנות כשלעצמן יכולות להעניק לאדם כלים להתגבר על נטיותיו הטבעיות וליישר את דרכו לקווים הנדרשים לפי ההלכה, מוטעית. לדעתו, במבחן המציאות, בעת משבר או התנגשות ערכים, ישוב האדם לפעול לפי הנטייה הטבעית: יתר על כן, ייתכן כי דווקא מידותיו המתוקנות ומודעותו אליו יביאו את השם מבטחו בלימוד המוסר לביטחון בכוח הכרעתו של שכלו, גם במקרי שגיאה.
על היסטוריה ועל הגיוגרפיה
עם זאת, החזון איש גילה מידה רבה של ספקנות באשר לקורות העיתים כפי שהם מסופרים בספרי ההיסטוריה ובביוגרפיות. לטעמו מעורבים בהם שקר ואמת זה לצד זה, ואין להסתמך על מידע היסטורי כתוב בלי בחינה הסתברותית של המאורעות המתוארים. הוא תולה זאת ביצר החידוש של ההיסטוריונים ובהיתלות אוטומטית של היסטוריונים מאוחרים באלו שקדמו להם ללא שיפוט ביקורתי:
גליונות
ספרי יסוד של הלמדנות הישיבתית כמו "שב שמעתתא", ספרו של הרב אריה לייב הלר, נדפסו במהדורות מיוחדות עם הערותיו של החזון איש.
נאייחו
נאייחו (ביפנית: 内調 - 内閣 情報 調査室, תעתיק: נאייקאקו ג'והו צ'וסאשיצו) הוא משרד המחקר והמודיעין בממשלת יפן, סוכנות הביון הממשלתית של יפן, המקבילה ל-CIA האמריקני והמדווחת ישירות לראש ממשלת יפן.
הסוכנות נמצאת תחת ביקורת ציבורית, על כך שמרבית הידיעות המגיעות לידיה הוא מידע ממקורות גלויים ולא איסוף מודיעין באמצעות סוכנים. הסוכנות מעסיקה עד 175 איש שמרביתם מסוכנות המשטרה הלאומית של יפן.
פנאקסיה
פנאקסיה הוקמה בשנת 2010, כחטיבת הקנאביס של קבוצת "סגל פארמה", המייצרת מוצרים פרמצבטיים שונים, ומשווקת אותם ברחבי העולם. פנאקסיה ארצות הברית (חברת אחות של פנאקסיה ישראל) מייצרת בצפון אמריקה מוצרים מבוססי קנאביס רפואי המיועדים לטיפול במחלות שונות.
היסטוריה
בנובמבר 2018 נכנסה החברה לפעילות כחברה ציבורית בבורסה לניירות ערך בתל אביב וחתמה על מזכר הבנות למיזוג פעילותה בישראל לתוך החברה הציבורית הרודיום השקעות.
הלגיון השני איטליקה
היסטוריה
הלגיון הוקם בשנת 165 או 166 בידי הקיסר מרקוס אורליוס, יחד עם הלגיון השלישי איטליקה. הקמת שני הלגיונות נעשתה כחלק מהרחבה הכרחית של הצבא הרומי לנוכח העובדה שמרקוס אורליוס ניהל באותה עת מלחמה בשבטי המרקומנים על הדנובה בזמן שעמיתו לשלטון לוקיוס ורוס לחם ב. ייתכן ששני הלגיונות החדשים נקראו "איטליקה" כמחווה ל הוותיק אשר הפגין תעוזה במהלך מלחמותיו הקודמות של מרקוס אורליוס כנגד המרקומנים. כדי לסמל את נאמנותו של הלגיון החדש לשני השליטים גם יחד, הוחלט שסמלו יהיה האחים התאומים רמוס ורומולוס מייסדי רומא, כאשר הם יונקים מהזאבה. זמן קצר לאחר הקמתו קיבל הלגיון את התואר "פיה" אשר משמעו: "הנאמן". התואר אושר שבעה פעמים בידי שבעה קיסרים שונים.
היסטוריה של הרפובליקה המרכז-אפריקאית
קולוניאליזם צרפתי
כניסה של כוחות קולוניאליים אירופאיים לשטח הרפובליקה המרכז-אפריקאית החלה בסוף המאה ה-19 במהלך מה שנקרא "המירוץ לאפריקה" (1875–1900). הרוזן סאבורגנאן דה בראזא, תפס את ההנהגה והקים את קונגו הצרפתית בנוסף הקים מפקדה בעיר אשר נקראה על שמו- ברזוויל. הוא שלח משלחות במעלה נהר האובנגי במאמץ להרחיב השטחים של צרפת במרכז אפריקה. ב-1889 הצרפתים הקימו מושבה על גדות נהר האובנגי בבנגואי, הבירה העתידית של הרפובליקה. דה בראזא שלח משלחות בין השנים 1890–1891 במעלה נהר הסאנגה (במה שידוע היום כדרום-מערב הרפובליקה המרכז אפריקאית), מעל למרכז האגן של נהר האובנגי לכיוון אגם צ'אד, ולכיוון מזרח לצד נהר האובנגי לכיוון הנילוס. דה בראזא ותומכי הקולוניאליזם בצרפת רצו להרחיב את גבולות קונגו הצרפתית ולחבר אותה לטריטוריות צרפתיות במערב, צפון ומזרח אפריקה. ב-1894, הגבולות של קונגו הצרפתית עם מדינת קונגו החופשית של לאופולד השני וקמרון הגרמנית, הוגדרו בהסכם דיפלומטי.
ב-1899, הוגדרו הגבולות של קונגו הצרפתית עם סודאן לאורך קו פרשת המים של הנילוס-קונגו. הדבר הותיר את צרפת ללא השלוחה לנילוס שהיא כל כך חמדה בה ואובנגי-שארי נותרה נטולת גישה לים.
ניסיונות דמוקרטיזציה
ב-1990, שנת נפילת חומת ברלין, תנועה פרו-דמוקרטית נעשתה פעילה מאוד. במאי 1990 נחתם מכתב על ידי 253 אנשי ציבור אשר ביקשו לכנס אספה לאומית אך קולינגבה סירב לבקשה וכלא מספר מתנגדים. לחץ מצד ארצות הברית, צרפת ומקבוצה מקומית שייצגה מדינות וסוכניות שנקראה GIBAFOR (ארצות הברית, גרמניה, יפן, האיחוד האירופאי, הבנק העולמי והאו"ם) גרמו לבסוף לקולינגבה להסכים, בעיקרון, לערוך בחירות חופשיות באוקטובר 1992, בעזרת המשרד לענייני בחירות של האו"ם. קולינגבה ניסה להמשיך להחזיק בשלטון ולהשהות את תוצאות הבחירות בטענה שהן לא התנהלו כשורה, אך ה-GIBAFOR לחץ עליו להקים מועצה פוליטית זמנית לאומית ולארגן ועדה שתכלול נציגים מכל הקשת הפוליטית.
1993-2002 שלטונו של פאטאסה
לאחר ניסיון ההפיכה הכושל, מיליציות נאמנות לפאטאסה רצו לנקום במורדים בשכונות רבות בעיר הבירה בנגאוי, התוצאה הייתה הרס של הרבה בתים ועינויים ורציחות של מתנגדים רבים. לבסוף פאטאסה החל לחשוד שהגנרל פרנסואה בוזיזה מעורב בניסיון הפיכה נוסף נגדו ובוזיזה ברח עם כוחותיו לצ'אד. ב-25 באוקטובר 2002, בוזיזה שילח מתקפת פתע נגד פאטאסה, אשר שהה מחוץ לארצו. כוחות מלוב וכ-1,000 חיילים של ארגון המורדים של במבה מקונגו, לא הצליחו לעצור את המורדים, אשר תפסו את השלטון ובכך הצליחו להדיח את פאטאסה.
שלמה איגר
קורות חייו
שלמה איגר נולד לרבי עקיבא איגר ולרבנית גליקל (גליקכן) בליסא שבפולין בשנת ה'תקמ"ז. למד בישיבתו של אביו ונודע כבחיר תלמידי הישיבה וכעילוי. בה'תקס"א נישא לרבקה גולדה, בת הרב ישראל הירשזון מוורשה, שהיה גם חותנו של ר' אברהם גינצלר מפראגה.
מונץ ג'ט
מונץ ג'ט (באנגלית: Muntz Jet) היא מכונית סלון קבריולה בתצורת הרדטופ מתוצרת יצרנית הרכב האמריקאית Muntz Car Company אשר יוצרה בין השנים 1949 – 1954 בארצות הברית.
נמרוד ארז
לאחר שחרורו מצה"ל
בפברואר 2020 הקים את קבוצת "בית החובל" בפייסבוק, שאותה הוא מוביל עד היום, שאליה הצטרפו מעל 2,300 בוגרי קורס חובלים. בקבוצה פורסמו אלפי סיפורים העוסקים במורשת קרב, סיפורים מוגזמים ("פלברה"), הגיגים בנושאי חובלות, מעשי משובה, ויכוחים מקצועיים, וידויים על הסתרות ופאשלות ודיונים בנושאי ערכי צה"ל. הסיפורים החשובים אוגדו ונערכו על ידי ארז ובעזרת מתנדבים בשני ספרים: "אח"י פלברה" ו"אח"י פלברה 2".
רפי רוזן
לקריאה נוספת
רוזן הוציא כארבעים ספרים. הבולטים ביניהם:
קרב דוגאלי
מהלך הקרב
ההיסטוריון חגי ארליך מציין כי למרות הניצחון של האתיופים, האירוע גרם לאיטלקים לסכסך בין הקיסר יוהנס ליריבו מבית, מנליק מלך שוואה, ולעודד אותו למרוד בקיסר..
חוסר G6PD
טיפול
האמצעי החשוב ביותר לבעלי חסר G6PD הוא מניעה - הימנעות מתרופות ומזונות הגורמים להתקפי המוליזה. חיסון נגד כמה מהפתוגנים הנפוצים (למשל צהבת ודלקת הכבד B) עלול למנוע התקפות המוליזה הנגרמות כתוצאה מזיהום. בשלב החמור של התקף המוליזה, עירוי דם (ללא חסר באנזים) עשוי להיות נחוץ, ואולי אף דיאליזה במצב של אי ספיקת כליות חריפה. הסרת הטחול (כריתת הטחול) עשויה להקל על חלק מהחולים הכרוניים, מאחר שהטחול מהווה אתר חשוב של הרס כדוריות הדם האדומות. צריכת חומצה פולית מומלצת בכל הפרעה הכוללת תחלופה גבוהה של תאי דם אדומים.
מנגנון גלגל חופשי
מנגנון גלגל חופשי (אנגלית Free wheel mechanism) הוא אחד המנגנונים האפשריים לחיבור גלגל השיניים האחורי באופניים אל הגלגל האחורי. בישראל נהוג המונח הגרמני פריי-לוף (Freilauf).
נקע של מפרק גליל-מסרק
טיפול
נעילת נעל עם סוליה קשיחה ומדרס יעזרו למזער את הנזק למפרק. מומלץ להשתמש בתרופות אנטי דלקתיות ובפיזיותרפיה.
קטנטנות
היסטוריה
ב-2006 הופקה עונה שמינית של הסדרה עם עלילה שונה שכללה 150 פרקים, ולא זכתה להצלחה כמו עונותיה הקודמות.
עלילה
עד העונה הרביעית ליווינו את סיפורה של בלן ויתומיה. בעונה החמישית הצופה נפגש עם דמויות חדשות ונחשף לסיפור חדש על ילדים יתומים שעדיין לא מצאו מקום כמו "פינת אור" לחיות בו, ונאלצים להקים משפחה למרות אובדן יקיריהם. בעונה זו, חלק מכוכבי העונה הרביעית המשיכו לשחק, רק שהם גילמו דמויות אחרות. העלילה החדשה התחברה לישנה כשהיתומים החדשים חזרו למעון פינת אור מהעונות השלישית והרביעית, ומילי חזרה להנהיג אותם בעונה השביעית.
ההצלחה בישראל
בפסח וחנוכה 2002 הופק בישראל המחזמר "קטנטנות" על ידי יוכלמן-אשר הפקות, בכיכובם של מנחי ערוץ הילדים (תום אבני, ליאת אחירון, קובי מחט ועוד) ושניים מכוכבי הסדרה (נדיה דה צ'לו וסבסטיאן פרנסיני, שסיירו אף הם ברחבי הארץ). המחזמר היה מבוסס על הסרט וכלל גרסאות עבריות לשירים מהסדרה, כמו גם שירים מקוריים שנכתבו במיוחד למחזה, כאשר גם אלו וגם אלו נכתבו על ידי סמדר שיר (שבנוסף גם כתבה את סדרת הספרים המבוססת על התוכנית). את הלחנים לשירים המקוריים יצר ירון כפכפי. בתקופת עליית המחזמר בחנוכה כאשר נדיה וסבסטיאן הופיעו בתפקידי אורח, הפקת המחזמר פתחה במבצע צדקה מיוחד ובו הילדים שהגיעו למחזמר התבקשו להביא צעצועים שהם לא זקוקים להם, ואלה נתרמו לילדים נזקקים בארגנטינה.
ערכים עדיפים
למעשה, התוצאה של שימוש בערכים עדיפים בייצור מוצר נתון משפיעה על תחום שלם. בדוגמת גליונות הנייר למעלה, הרי שהגדלים הסטנדרטיים של הגליונות משפיעים על גודלי מוצרים רבים נוספים, כגון מעטפות, מדפסות וכדומה.
פרדיננד אלברכט הראשון, דוכס בראונשווייג-וולפנביטל
פרדיננד אלברכט הראשון, דוכס בראונשווייג-וולפנביטל (בגרמנית: Ferdinand Albrecht I. von Braunschweig-Wolfenbüttel; 22 במאי 1636 - 23 באפריל 1687), היה דוכס בראונשווייג-וולפנביטל בין השנים 1687–1735.
משה מרדכי בידרמן
קורות חייו
נולד בשנת ה'תרס"ג בירושלים שבין החומות לחנה ורבי שמעון נתן נטע. אמו נפטרה בילדותו ואביו העתיק מקום מגוריו לקרקוב שבפולין. כיתום נשאר עם אחיו בבית סבו האדמו"ר רבי דוד מלעלוב שנודע כמנהיג עדת החסידים בירושלים, הסבא חיבבו במיוחד והשקיע רבות בחינוכו. מנעוריו עמל בימים ובלילות בתורה ועבודת ה'. בלילות קבע מקום לימודו בישיבת המקובלים שער השמים בירושלים העתיקה. בגיל שבע עשרה קיבל סמיכת חכמים מהרב אברהם יצחק הכהן קוק. לאחר פטירת סבו יצא לשהות עם אביו בקרקוב, שם שודך לעטיל לבית שווארץ בת אשת אביו בזיווג שני. במשך שנות שהותו באירופה ביקר כמה מצדיקי דורו, בהם האדמו"רים מבעלז וקוזניץ. דבק ברבי אברהם אלימלך מקרלין, אשר לימים מינהו למנהיג חסידי קרלין בארץ ישראל.
בשנת ה'תשכ"ב מונה רבי משה מרדכי ביוזמת החסיד יהושע השל הלטובסקי גם לאדמ"ורם של פלג "הזקנים" בחסידות קרלין. בעקבות כך היה לרבן של שתי חצרות, תופעה יחידאית בתנועת החסידות. הפלג שבראשה עמד רבי משה מרדכי נקרא כיום חסידות פינסק-קרלין.
ServiceNow
ServiceNow היא חברה אמריקאית למחשוב ענן, שנוסדה בשנת 2003 על ידי פרד לאדי (Fred Luddy). מטה החברה שוכן בסנטה קלרה, קליפורניה, והיא פרושה על פני יותר מ-70 סניפים בכ-30 מדינות, כולל בישראל.
החברה דורגה על-ידי מגזין Fortune במקום השלישי בשנים 2018 ו-2019, ובמקום הראשון בשנת 2020 בדירוג Future 50 היוקרתי. כמו כן, היא דורגה לאחת מ-100 החברות ששווה לעבוד בהן בשנת 2021 על פי המגזין Fortune ובשנים 2022 ו-2023 על פי המגזין Glassdoor.
היסטוריה
החברה נוסדה בשנת 2003 בשם Glidesoft על-ידי פרד לאדי, (Fred Luddy), ה-CTO הקודם של החברות Peregrine Systems ו-Remedy Corporation. בשנת 2004 התבססה החברה בקליפורניה כאשר שנה לאחר מכן, ב-2005, השקעה בסך 2.5 מיליון דולר מאת JMI Equity איפשרה לפרד, שהיה עובד יחיד עד אז, להעסיק 5 מפתחים נוספים לצידו. בשנת 2006 שם החברה השתנה ל-Service-Now.com.
מודל עסקי
ServiceNow הינה חברה למחשוב ענן המשווקת גם כ - "Platform of Platforms״ ומתמקדת בפיתוח ושימור פלטפורמות טכנולוגיות מתקדמות לניהול שירותים ותהליכים עסקיים. המודל מאפשר לארגונים להפוך ליצרנים של שירותים דיגיטליים, לנהל את חיי התהליך העסקי שלהם ולשפר את ביצועיהם. פלטפורמת "ServiceNow" מספקת חבילת כלי פיתוח מתקדמים שמאפשרת למפתחים ליצור אפליקציות מותאמות אישית בצורה מהירה ויעילה. היא מתמחה בתחום ניהול השירותים בארגון ומציעה מגוון רחב של יישומים ותכנות יעיל הניתנים להתאמה אישית. בעזרת סביבת התכנות הגרפית של הפלטפורמה, מפתחים יכולים ליצור, להתאים ולשדרג אפליקציות בקלות, מה שמאפשר תפעול והתאמה מדויקת לדרישות הארגון.
דור מלול
קריירה
ב-12 באוקטובר 2015 חתם מלול בהפועל חיפה. בעונת 2017/2018 היה שותף להצלחתה של הקבוצה להעפיל לפלייאוף העליון, והיא סיימה את העונה במקום הרביעי, בהובלת מלול כקפטן הקבוצה. בתום העונה זכה עמה בגביע המדינה, לאחר ששיחק 120 דקות בניצחון 3–1 במשחק הגמר מול בית"ר ירושלים.
השפן הקטן
רקע
השיר השפן הקטן נכתב בשנת תרצ"ד (1934) על ידי בנימין כספי בעת שלימד בכיתה א' בבית הספר "אחד העם" במושבה פתח תקווה. בחג פורים עודד כספי את תלמידיו להתחפש לבעלי חיים, וחיבר לכל ילד בית על פי תחפושת בעל החיים שלו.
האשליה הגדולה
תמצית העלילה
ברצף האירועים הקדחתני שמתרחש אחרי כן, דוחקים פון ראופנשטיין ושומריו את בולדיו לפינה. פון ראופנשטיין מתחנן לפניו כי יסגיר עצמו. דה בולדיו מסרב, ופון ראופנשטיין יורה בו באי רצון. פון ראופנשטיין סועד את בולדיו ברגעיו האחרונים. בולדיו מבטא את הרהוריו האחרונים. הוא מקונן על כך שתועלתם לחברה כבני אצולה תסתיים כשתיגמר המלחמה. הוא אומר שהוא מרחם על פון ראופנשטיין שיצטרך למצוא את תכליתו בסדר החברתי החדש.
מלחמה
כאחד מן האנשים הרבים בני המעמד הנמוך והעובד שלחמו במלחמת העולם הראשונה, תר רנואר אחר פתרון למשבר המלחמה בטרם הכוחות האירופיים יפתחו שוב במלחמה נואלת. בהתייחסו למלחמת העולם הראשונה כבזבוז ענק ואכזרי של חיי אדם וזאת עבור סיבות מפוקפקות, כמעט מגוחכות, הוא קיווה לפתרון שימנע חזרה על הקטל והשממון של מלחמה זו. ייתכן שתפקידו של מרשל בסרט היה גילום תפקיד מרכזי של המצע הפוליטי שצמח מהחזית הפופולרית (גוש המפלגות הפוליטיות השמאלניות שהגיח בזמן שהסרט יצא) בצרפת.
צרויה שלו
ביוגרפיה
בסוף שנות ה־80 החלה לעבוד כלקטורית בהוצאת כתר, ובהמשך מונתה שם לעורכת בסדרת "סיפורת עברית". בין השאר ערכה את ספריהם של סביון ליברכט, יפתח ספקטור ויאיר לפיד. היא ערכה גם ספרי עיון, ובהם ספרו של דן מירון "מול האח השותק". בדברי תודה בסוף הספר כתב מירון:
חיים אישיים
לשלו בת מנישואיה לדניאל מרום. בהמשך היא נישאה לסופר איל מגד, ולהם בן משותף. בינואר 2004 נפצעה בפיגוע בקו 19 בירושלים בעת שהלכה סמוך לאוטובוס. עד שנת 2015 התגוררה בירושלים, ובשנת 2016 עברה להתגורר עם מגד בשכונת דניה בחיפה. מנהלת אורח חיים צמחוני.
רבקה אבולעפיה
ביוגרפיה
ב-1909 הצטרף הזוג אבולעפיה לאגודת אחוזת בית, במטרה להקים בית בשכונה החדשה. אך שלמה חלה ונסע לרופא ידוע בביירות, שם נפטר בפברואר 1909, כחודשיים לפני הגרלת המגרשים בשכונה. בהגרלה זכתה רבקה האלמנה בחלקה מס' 2, אשר לימים הפכה לרחוב יהודה הלוי 20 בתל אביב. היא נשאה לבדה בנטל בניית הבית וגידול שמונת הילדים. בתקופה זו גם פיטרה את המשרת הערבי ששימש בביתם, אך אפשרה לו להשתמש בשם אבולעפיה, שלימים שימש לשם המאפייה הידועה שהקימה משפחתו בתל אביב, מאפיית אבולעפיה.
באמצע שנות העשרים מכרה אבולעפיה את ביתה, שהפך לבית דירות להשכרה. היא עברה לבית חדש ברחוב חובבי ציון, שם התגוררה עד מותה.
ניר עברון
ביוגרפיה
עברון נולד בעיר הרצליה. בשנים 1997–2001 השלים את לימודיו לתואר הראשון במחלקה לצילום בבצלאל, במסגרתם למד בסטודיו האמן ז'אן מארק בוסטמנט בבית הספר הלאומי הגבוה לאמנויות היפות בפריז. ב-2005 סיים את לימודיו לתואר השני במחלקה לאמנות מדיה בבית הספר לאמנות סלייד, בלונדון.
עבודותיו של עברון הוצגו במוזיאונים וחללי תצוגה רבים בישראל ומחוצה לה. בין תערוכות היחיד הבולטות שנאצרו לו ניתן למנות את "מסד" במוזיאון תל אביב לאמנות (אוצרות: אלן גינתון), "אחרית" במרכז לאמנות עכשווית CCA (אוצרות: מעין שלף), "שלוש מכפלות" בבית האמנים בירושלים (אוצרות: ד"ר ניסן פרז), "Endurance" במרכז לאמנות LAXART בלוס אנג'לס, "Nir Evron: A Free Moment" ב-Ryerson Image Centre בטורונטו, קנדה, ו-"Projected Claims" במכון לאמנות עכשווית (ICA), בריצ'מונד, ארצות הברית.
פרדיננד צ'טלוש
ביוגרפיה
לאחר ועידת מינכן הכריזה סלובקיה על עצמאותה, והוקמה הרפובליקה הסלובקית. צ'טלוש מונה למפקד הצבא הסלובקי, ופיקד עליו במהלך המלחמה ההונגרית-סלובקית. לאורך כל הקריירה שלו בממשלת הרפובליקה הסלובקית, הוא שימש כשר ההגנה. בנוסף, היה צ'טלוש גם מפקדה של ארמיית ברנולאק במהלך הפלישה לפולין ובמהלך מבצע ברברוסה, ואף קיבל מהיטלר את עיטור צלב הברזל. בשנת 1944, לקראת סיומה של מלחמת העולם השנייה, הוא ניהל משא ומתן חשאי עם ברית המועצות על מעבר סלובקיה לצד בעלות הברית, בתקווה שסלובקיה תכריז מיד מלחמה על הונגריה, ותוכל להשיב לעצמה את השטח אותו איבדה בבוררות וינה הראשונה, אולם תוכניותיו נכשלו בשל המרד הסלובקי והכיבוש הגרמני שבא בעקבותיו.
עמק האפלצ'ים הגדול
אקלים
בעמק הגדול אקלים יבשתי בשליש הצפוני, וסובטרופי גשום מפנסילבניה דרומה. טבלת האקלים הראשונה משתייכת לחלקו הממוזג והשנייה לחלקו הסובטרופי של העמק.
היסטוריה
עבור המתיישבים האירופאים שהגיעו ל-13 המושבות, ומאוחר יותר לארצות הברית, שימש העמק הגדול כנתיב תחבורה עיקרי להתיישבות ולמסחר, באמצעות דרך העגלות הגדולה שהחלה בפילדלפיה. בעמק שננדואה הייתה הדרך ידועה כוואלי פייק. דרך וילדרנס התפצלה מדרך העגלות הגדולה ברואנוק של ימינו, חצתה את פער קמברלנד והמשיכה אל תוך קנטקי וטנסי, במיוחד לאזור הבלוגראס הפורה ולאגן נאשוויל. פיצול נוסף מרואנוק, דרך קרוליינה, הובילה אל אזורי הפידמונט של צפון קרוליינה, דרום קרוליינה וג'ורג'יה.
תרומת מעשר
דיני תרומת מעשר
דינה של תרומת המעשר שווה בפרטים רבים לדין תרומה גדולה. אולם בשלושה דברים שונה דין תרומת מעשר מן התרומה הגדולה:
אף על פי שמקובל משמו של התנא אבא אלעזר בן גמלא שדרש על הפסוק,. כלומר: בתרומה גדולה ישנן מספר דינים הנלמדים משם, האחד היא שאין שיעור מסוים להפרשה אלא ניתן להפריש באומד ללא כל חשבון, שהרי לא נקצב שיעורה בתורה, כך גם תרומת מעשר. לא נפסק ככה להלכה ברמב"ם ובשולחן ערוך אלא שיש להפריש שיעור מדויק כמו שכותב הרמב"ם. מהמילה "ונחשב" אנו לומדים שניתן להפריש במחשבה ללא הפרשה במעשה, על האדם להחליט ברורות על איזה חלק מהערימה תחול קדושת התרומה ויכול הוא לאכול את השאר, ללא איסור טבל. כמו כן נלמד מהשוואת דין תרומה מעשר לתרומת גדולה, שכמו שאת התרומה גדולה בעל הבית תורם, כמו כן בעל הבית הישראל המפריש את המעשר ראשון יכול להפריש את תרומת המעשר אף שלא מדעת הלוי.
Supa Dupa Fly
רקע והפקה
כל שירי האלבום הופקו והוקלטו על ידי טימבלנד בשנת 1996, בתוך כשבועיים בלבד. האלבום נתמך על ידי ארבעה סינגלים, ביניהם "" שהגיע למקום ה-4 במצעד שירי ה-R&B\היפ הופ וזכה להצלחה רבה.
נייג'ל הייברס
נייג'ל אלן הייברס (באנגלית: Nigel Allan Havers; נולד ב-6 בנובמבר 1949) הוא שחקן אנגלי. תפקידיו הידועים ביותר הם כלורד אנדרו לינדזי בסרט "מרכבות האש" מ-1981, עליו היה מועמד לפרס באפטה, וכד"ר טום לטימר בסדרה הקומית הבריטית "אל תחכה לי". הוא גילם את הדמות 'לואיס ארצ'ר' באופרת הסבון הוותיקה "קורוניישן סטריט" בשנים 2009 ו-2010, וחזר להופיע בתפקיד זה ב-2012.
נתן רחלין
נתן גריגורייביץ' רחלין (ברוסית: Натан Григорьевич Рахлин; באוקראינית: Натан Григорович Рахлін; 10 בינואר 1906 ( 28 בדצמבר 1905 לפי הלוח היוליאני ) – 28 ביוני 1979) היה מנצח תזמורת סובייטי ממוצא יהודי אוקראיני. נודע בעיקר כפרשן קונצ'רטי לפסנתר מאת בטהובן וצ'ייקובסקי, הסימפוניות של דבוז'אק והפואמות הסימפוניות מאת ליסט.
ביוגרפיה
נולד בסנובסק למשפחה יהודית ענייה, שבניה היו מוכשרים מבחינה מוזיקלית. בין השנים 1923–1927 למד בקונסרבטוריון קייב וב-1930 הוסמך כמנצח תזמורת סימפונית.
בשנים 1932–1934 ניצח על תזמורת רדיו חארקיב. בשנים 1934–1935 עבד בקישינב ולאחר מכן בדונצק עד 1937 אז מונה למנצחה הראשי ולמנהלה המוזיקלי של תזמורת ברית המועצות בקייב, בתפקיד זה כיהן עד כיבוש העיר ב-1941 אז מונה למנצחה הראשי ולמנהלה המוזיקלי של תזמורת ברית המועצות במוסקבה (כיום התזמורת הסימפונית הממלכתית של רוסיה). בשנת 1945 שב לקייב, שם ניצח על התזמורת עד 1962. במקביל כיהן כמורה בקונסרבטוריון של קייב מ-1938 עד 1941 ושוב מ-1946 עד 1966 בדרגת פרופסור.
מרמר
מרוביון והחלפת השם
שמו הקודם של הסוג מרמר בספרות העברית היה מרוביון שהוא תעתיק של שמו המדעי שמקורו לטיני. השם הוחלף על יד האקדמיה העברית ללשון בשנת 2003 לשם עברי מרמר על שום המרירות של איברי הצמח והדמיון הצלילי לשם המדעי. מקור השם הליטני הלטיני במרירות של הצמח. יש הסוברים שהשם Marrob מקורו ערבי (אולי עברי המזכיר את המרור) ופירושו מיץ מר. וחז"ל התייחסו אליו כאל אחד ממיני המרור הנאכלים בפסח.
מאפיינים
העלים נגדיים, פשוטים, מקומטים, דמויי ביצה עד מעוגלים, שפתם משוננת, חרוקה או גזורה.
החפיות צרות ומחודדות בקודקודן (דמויי מחט) או לעיתים רחוקות נעדרות.
מרמר מצוי
מין זה גדל גם כצמח נוי, כצמח אור מלא וחום, עמיד בקרה ובשרב, ורגיש למליחות. גדל בקרקעות יובשניות עשירות בנוטריינטים בהר, בעמק, בשפלה, ובנד. הריבוי באמצעות זרעים בסתיו, באמצעות חלוקה בחורף, ובאמצעות ייחורים באביב.
יחסי אלבניה–סרביה
ב-10 בנובמבר 2014 ביקר ראש ממשלת אלבניה אדי רמה בסרביה ונפגש עם ראש ממשלת סרביה אלכסנדר ווצ'יץ'. זה היה המפגש הראשון מסוג זה בין מנהיגי שתי המדינות לאחר הפגישה ב-1947 של הדיקטטור האלבני אנוור הוג'ה עם נשיא יוגוסלביה יוסיפ ברוז טיטו.